Səbr eylə (Ağaəli bəy Naseh)
Gözüm qurbani, ah etmә, qәmi-hicranә sәbr eylә! 
Әgәr könlün dönә hicran әlindәn qanә, sәbr eylә! 
Qәmi-eşq eylәyibdir çoxları divanә, sәbr eylә! 
Mәhәbbәt әhlisәn, yan atәşi-suzanә, sәbr eylә!

Qәrar et, gözlәrin yadi-vüsal ilә pürab etmә! 
Mükәddәr xatirinlә ağlama, qәlbim kәbab etmә! 
Yetәrsәn aqibәt mәqsudә, bunca iztirab etmә! 
Olar kamınca axır gәrdişi-dövranә sәbr eylә!

Mәhәbbәt alәmindә aşiqә daim vüsal olmaz, 
Bu yolda aşiqi-biçarә hәrgiz bimәlal olmaz, 
Fәraqә düşmәyincә vәsli-dildarә mәcal olmaz, 
Sitәmlәr çәkmәyә mötad olub mәrdanә sәbr eylә!

Gözüm, әhli-vәfalar yarın hicranından incinmәz, 
Әgәr min niş vursa, nuki-müjganından incinmәz, 
Qәmi-firqәtlә canın versә, cananından incinmәz, 
Bәlayi-eşqi çәk, bu dәrdi-bidәrmanә sәbr eylә!

Dağıtma arizi-nәsrininә zülfi-mütәrrani! 
Dürәfşan eylәmә, ağlatma bunca çәşmi-şәhlani! 
O şәhla çәşminә olsun fәda min nәrgisi-cani! 
Gәlir, әlbәttә, bir gün dәrdü qәm payanә, sәbr eylә!

Mәhәbbәt әhli, Naseh, tәneyi-әğyardәn qaçmaz, 
Cәfalәr gәlsә güldәn bülbülә, gülzardәn qaçmaz, 
Yanar hicran ilә, pәrvanәlәr tәk, nardәn qaçmaz, 
Vәfa göstәr, nisar et canını cananә, sәbr eylә!
Mürəbbelər